Lav et referat af nedenstående tekst:

Tekst:
Det var Læsø-færgens styrmand, der tippede politiet. Han havde set en mistænkelig bil kørt ombord. Og styrmanden fik ret. De to førere af bilen blev anholdt, da færgen lagde til kaj i Frederikshavn, med bilen fuld af tyvekoster. Det oplyser vagtchef ved Nordjyllands Politi Per Vagn Jensen. De to tyve på henholdsvis 47 og 35 år havde denne gang røvet XL-Byg, hvor de havde blandt andet havde taget en havetraktor, en havegrill og diverse værktøj. Men de erkendte også de ni indbrud, der var på øen for en måned siden. - Man må sige, at opklaringsprocenten på Læsø er steget betydeligt, siger vagtchef Per Vagn Jensen. De to tyve er nu i varetægtsfængsel indtil den 17. september før deres fremtid bestemmes.

Referat:
To tyve hærgede for en måned siden Læsø flere gange. I weekenden vendte de så tilbage og røvede XL-Byg, men derefter blev de anholdt på færgen tilbage mod fastlandet.